
PA_Legam


ÆNDRINGSFORSLAG
[bookmark: IntroA]Kultur- og Uddannelsesudvalget forelægger Udvalget om det Indre Marked og Forbrugerbeskyttelse og Udvalget om Borgernes Rettigheder og Retlige og Indre Anliggender, som er korresponderende udvalg, følgende:
<RepeatBlock-Amend>
<Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 2 a (ny)</Article>
	

	Kommissionens forslag
	Ændringsforslag

	
	(2a)	En effektiv gennemførelse af forordning (EU) 2024/1689 kræver, at de tilpasninger, der indføres for at lette dens anvendelse i praksis, ikke mindsker klarheden og tilgængeligheden af de lovgivningsmæssige rammer for dem, der skal anvende dem. Navnlig når forordningen anvendes inden for uddannelse, kultur og medier, er en klar forståelse af forpligtelserne og garantierne i forbindelse med anvendelsen af AI-systemer fortsat afgørende for at sikre en effektiv og konsekvent anvendelse heraf med særlig vægt på rettighedshavere fra de kulturelle og kreative sektorer. De foranstaltninger, der indføres for at støtte rettidig og forholdsmæssig overholdelse af denne forordning, bør derfor fortsat støtte klarheden og tilgængeligheden af dens krav og dermed bidrage til informeret anvendelse af AI-systemer og tillid til deres udbredelse.


</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 3</Article>
	

	Kommissionens forslag
	Ændringsforslag

	(3)	Det er derfor nødvendigt at foretage målrettede ændringer af forordning (EU) 2024/1689 for at imødegå visse gennemførelsesudfordringer med henblik på en effektiv anvendelse af de relevante regler.
	(3)	Det er derfor nødvendigt at foretage målrettede ændringer af forordning (EU) 2024/1689 for at imødegå visse gennemførelsesudfordringer med henblik på en effektiv anvendelse af de relevante regler. Da AI-systemer i stigende grad anvendes inden for uddannelse og i de kulturelle og kreative sektorer, kan deres anvendelse give anledning til specifikke overvejelser i forbindelse med læringsprocesser, kulturelle udtryksformer og mediepluralisme. Ved anvendelsen af denne forordning bør der derfor lægges særlig vægt på disse sektorer for at støtte informeret anvendelse af kunstig intelligens og bevare tilliden til udbredelsen heraf. På uddannelsesområdet kræver dette specifikt sikkerhedsforanstaltninger for at sikre, at udbredelsen af AI-systemer bevarer den pædagogiske autonomi, garanterer høje standarder for databeskyttelse for de lærende og forhindrer afhængighed af proprietære økosystemer (leverandørfastlåsning).


</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 5</Article>
	

	Kommissionens forslag
	Ændringsforslag

	(5)	I medfør af artikel 4 i forordning (EU) 2024/1689 pålægges alle udbydere og idriftsættere af AI-systemer i øjeblikket en forpligtelse til at sikre AI-færdigheder hos deres personale. Udvikling af AI-færdigheder, der starter med uddannelse og fortsætter med livslang læring, er afgørende for at udstyre udbydere, idriftsættere og andre berørte personer med de nødvendige begreber til at træffe informerede beslutninger vedrørende idriftsættelsen af AI-systemer. De erfaringer, som interessenterne har delt, viser imidlertid, at en universalløsning ikke er egnet til alle typer udbydere og idriftsættere i forbindelse med fremme af AI-færdigheder, hvilket gør en sådan horisontal forpligtelse ineffektiv med hensyn til at nå det mål, der forfølges med denne bestemmelse. Desuden viser dataene, at indførelsen af en sådan forpligtelse skaber en yderligere overholdelsesbyrde, navnlig for mindre virksomheder, mens AI-færdigheder bør være en strategisk prioritet, uanset lovgivningsmæssige forpligtelser og potentielle sanktioner. I lyset heraf, og uden at det berører medlemsstaternes og Kommissionens respektive kompetencer, bør artikel 4 i forordning (EU) 2024/1689 ændres for at kræve, at medlemsstaterne og Kommissionen individuelt, kollektivt og i samarbejde med relevante interessenter tilskynder udbydere og idriftsættere til at sikre AI-færdigheder på et tilstrækkeligt niveau hos deres personale og andre personer, der beskæftiger sig med drift og anvendelse af AI-systemer på deres vegne, herunder ved at tilbyde uddannelsesmuligheder, stille informationsressourcer til rådighed og muliggøre udveksling af god praksis og andre initiativer, der ikke er juridisk bindende. Det Europæiske Udvalg for Kunstig Intelligens ("udvalget") vil sikre løbende udveksling mellem Kommissionen og medlemsstaterne om emnet, mens alliancen for anvendelse af kunstig intelligens vil gøre det muligt at føre drøftelser med det bredere samfund. Dette ændringsforslag berører ikke de bredere foranstaltninger, som Kommissionen og medlemsstaterne har truffet for at fremme AI-færdigheder og -kompetencer blandt den bredere befolkning, herunder lærende, studerende og borgere i forskellige aldersgrupper og navnlig gennem uddannelsessystemer.
	udgår


</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 5 a (ny)</Article>
	

	Kommissionens forslag
	Ændringsforslag

	
	(5a)	Fremme af AI-færdigheder spiller en vigtig rolle med hensyn til at støtte borgernes forståelse af kunstig intelligens og dens indvirkning på samfundet, herunder bevidsthed om de muligheder og risici, der er forbundet med kunstig intelligens, navnlig kapaciteten til at indkredse og imødegå algoritmiske bias, forskelsbehandling og forstærkningen af desinformation, og bidrager dermed til en demokratisk styring af og et offentligt tilsyn med AI. I praksis fremmes en sådan forståelse gennem uddannelses-, kvalificerings- og omskolingsprogrammer samt gennem initiativer vedrørende kultur, mediekendskab og bevidstgørelse af offentligheden. Disse bredere initiativer supplerer de organisatoriske foranstaltninger vedrørende AI-færdigheder, der træffes af udbydere og idriftsættere af AI-systemer for deres personale og andre personer, der handler på deres vegne. Medlemsstaterne bør derfor i forbindelse med fremme af AI-færdigheder tilskyndes til at inddrage uddannelsesudbydere, kulturinstitutioner, medieorganisationer og civilsamfundsaktører for at sikre, at initiativer vedrørende AI-færdigheder er tilgængelige, inklusive og tilpasset forskellige målgrupper og aldersgrupper.


</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 5 b (ny)</Article>
	

	Kommissionens forslag
	Ændringsforslag

	
	(5b)	AI-færdigheder er sammen med mediekendskab og digitale færdigheder særlig vigtige for børn og unge, som ofte udsættes for AI-systemer fra en tidlig alder uden tilstrækkeligt kendskab til bias, unøjagtigheder eller vildledende output og til de virkninger, som sådanne systemer kan have på tilliden til oplysninger, privatlivets fred og påvirkningen af holdninger og adfærd. Foranstaltninger til fremme af disse færdigheder bør støtte kritisk tænkning, digital autonomi og informeret beslutningstagning og bør skræddersys til forskellige aldersgrupper og læringssammenhænge.


</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 5 c (ny)</Article>
	

	Kommissionens forslag
	Ændringsforslag

	
	(5c)	Kunstig intelligens bruges i stigende grad i de digitale miljøer, der anvendes af børn og unge, herunder inden for uddannelse, sociale medier, onlinespil og kulturelle og kreative platforme. Forordning (EU) 2024/1689 bør derfor anvendes på en måde, der afspejler, hvordan børn og unge interagerer med AI-systemer, og deres specifikke behov for beskyttelse og alderssvarende oplysninger.


</Amend>

<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article> Betragtning 6 a (ny)</Article>

	

	Kommissionens forslag
	Ændringsforslag

	
	(6a)	AI-systemer, der ændrer, manipulerer eller kunstigt fremstiller billeder eller videoer, der afbilder fysiske personer, der er involveret i seksuelt eksplicitte aktiviteter og viser deres intime kropsdele, eller som afklæder en person uden samtykke, skader ofrene og krænker de grundlæggende rettigheder til værdighed og privatlivets fred. Den seneste udvikling har vist, at visse former for AI-praksis er uforenelige med Unionens ramme for grundlæggende rettigheder. Afklædning af kvinder, manipulation af intime billeder og generering af materiale, der viser seksuelt misbrug af børn, udgør klare overtrædelser af de grundlæggende rettigheder og EU-retten. Der er imidlertid fortsat betydelig retsusikkerhed med hensyn til, om AI-drevne afklædningsapplikationer er omfattet af anvendelsesområdet for de former for AI-praksis, der er forbudt i henhold til artikel 5 i forordning (EU) 2024/1689. I henhold til nævnte forordnings artikel 112 skal Kommissionen hvert år vurdere behovet for at ændre listen over forbudte former for AI-praksis i artikel 5 og listen i bilag III, og forelægge resultaterne af denne vurdering for Europa-Parlamentet og Rådet. Kommissionen har ikke overholdt fristen for den foregående vurderingsperiode. Det forekommer derfor hensigtsmæssigt at præcisere, at forbudt praksis i henhold til artikel 5 omfatter omsætning, ibrugtagning eller anvendelse af et AI-system, der kan generere eller manipulere seksualiseret lyd samt seksualiserede billeder og videoer af enkeltpersoner og dermed lette deling af intimt eller manipuleret materiale uden samtykke som defineret i direktiv (EU) 2024/1385.


</Amend>

<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 9</Article>
	

	Kommissionens forslag
	Ændringsforslag

	(9)	For at strømline overholdelsen og reducere de dermed forbundne omkostninger bør udbydere af AI-systemer ikke være forpligtet til at registrere de AI-systemer, der er omhandlet i artikel 6, stk. 3, i forordning (EU) 2024/1689, i EU-databasen i henhold til nævnte forordnings artikel 49, stk. 2. Da sådanne systemer under visse omstændigheder ikke betragtes som højrisikosystemer, hvis de ikke udgør en betydelig risiko for skade på menneskers sundhed, sikkerhed eller grundlæggende rettigheder, vil indførelsen af registreringskrav udgøre en uforholdsmæssig stor overholdelsesbyrde. Ikke desto mindre skal en udbyder, som finder, at et AI-system er omfattet af artikel 6, stk. 3, dokumentere sin vurdering, inden det pågældende system bringes i omsætning eller ibrugtages. De nationale kompetente myndigheder kan anmode om denne vurdering.
	udgår


</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 11 a (ny)</Article>
	

	Kommissionens forslag
	Ændringsforslag

	
	(11a)	Udvidelse af mulighederne for afprøvning under faktiske forhold kan støtte innovation, men det bør ikke føre til, at sårbare grupper automatisk bliver testpopulationer. Hvis afprøvning under faktiske forhold omfatter AI-systemer, der er beregnet til anvendelse inden for uddannelse og erhvervsuddannelse, eller som udføres i miljøer, hvor mindreårige sandsynligvis vil blive berørt, bør planen for afprøvning under faktiske forhold indeholde sikkerhedsforanstaltninger, der er specifikke for denne ramme, herunder klare oplysninger til berørte personer og meningsfuld inddragelse af idriftsættere såsom skoler og andre almennyttige organisationer, der er ansvarlige for disse miljøer.


</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Betragtning 20</Article>
	

	Kommissionens forslag
	Ændringsforslag

	(20)	For at give udbydere af generative AI-systemer, der er omfattet af mærkningsforpligtelserne i artikel 50, stk. 2, i forordning (EU) 2024/1689, tilstrækkelig tid til at tilpasse deres praksis inden for en rimelig frist uden at forstyrre markedet, bør der indføres en overgangsperiode på 6 måneder for udbydere, der allerede har bragt deres systemer i omsætning inden den 2. august 2026.
	udgår


</Amend>


<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Betragtning 21</Article>

	

	Kommissionens forslag
	Ændringsforslag

	(21)	For at give udbydere af højrisiko-AI-systemer tilstrækkelig tid og præcisere de gældende regler for de AI-systemer, der allerede er bragt i omsætning eller ibrugtaget inden ikrafttrædelsen af de relevante bestemmelser i forordning (EU) 2024/1689, bør anvendelsen af den henstandsperiode, der er fastsat i nævnte forordnings artikel 111, stk. 2, præciseres. For så vidt angår artikel 111, stk. 2, bør henstandsperioden bør finde anvendelse på typer og modeller af AI-systemer, der allerede er bragt i omsætning. Dette betyder, at hvis mindst én individuel enhed af et højrisiko-AI-system lovligt er blevet bragt i omsætning eller ibrugtaget inden den dato, der er fastsat i artikel 111, stk. 2, er andre individuelle enheder af samme type og model af højrisiko-AI-systemet omfattet af den henstandsperiode, der er fastsat i artikel 111, stk. 2, og kan derfor fortsat bringes i omsætning, gøres tilgængelige eller ibrugtages på EU-markedet uden yderligere forpligtelser, krav eller behov for yderligere certificering, så længe udformningen af det pågældende højrisiko-AI-system forbliver uændret. Med henblik på anvendelsen af den henstandsperiode, der er fastsat i artikel 111, stk. 2, er den afgørende faktor den dato, hvor den første enhed af den pågældende type og model af et højrisiko-AI-system blev bragt i omsætning eller taget i brug på EU-markedet for første gang. Enhver væsentlig ændring af udformningen af det pågældende AI-system efter den dato, der er fastsat i artikel 111, stk. 2, bør udløse en forpligtelse for udbyderen til fuldt ud at overholde alle relevante bestemmelser i denne forordning, der finder anvendelse på højrisiko-AI-systemer, herunder kravene til overensstemmelsesvurdering.
	udgår


</Amend>



<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Betragtning 22</Article>

	

	Kommissionens forslag
	Ændringsforslag

	(22)	I artikel 113 i forordning (EU) 2024/1689 fastsættes datoerne for nævnte forordnings ikrafttræden og anvendelse, navnlig at den generelle anvendelsesdato er den 2. august 2026. For så vidt angår de forpligtelser vedrørende højrisiko-AI-systemer, der er fastsat i kapitel III, afdeling 1, 2 og 3, i forordning (EU) 2024/1689, fører den forsinkede tilgængelighed af standarder, fælles specifikationer og alternativ vejledning samt den forsinkede oprettelse af nationale kompetente myndigheder til udfordringer, der bringer disse forpligtelsers effektive anvendelse i fare, og som risikerer at øge gennemførelsesomkostningerne betydeligt på en måde, der ikke berettiger til at opretholde deres oprindelige anvendelsesdato, nemlig den 2. august 2026. På grundlag af erfaringerne er det hensigtsmæssigt at indføre en mekanisme, der forbinder forpligtelsernes træden i anvendelse med tilgængeligheden af foranstaltninger til støtte for overholdelse af kapitel III, hvilket kan omfatte harmoniserede standarder, fælles specifikationer og retningslinjer fra Kommissionen. Dette bør bekræftes af Kommissionen ved afgørelse, hvorefter forpligtelserne i reglerne for højrisiko-AI-systemer bør finde anvendelse efter seks måneder for så vidt angår AI-systemer, der er klassificeret som højrisikosystemer i henhold til artikel 6, stk. 2, og bilag III, og efter 12 måneder for så vidt angår AI-systemer, der er klassificeret som højrisikosystemer i henhold til artikel 6, stk. 1, og bilag I til forordning (EU) 2024/1689. Denne fleksibilitet bør dog kun forlænges indtil den 2. december 2027 for så vidt angår AI-systemer, der er klassificeret som højrisikosystemer i henhold til artikel 6, stk. 2, og bilag III, og indtil den 2. august 2028 for så vidt angår AI-systemer, der er klassificeret som højrisikosystemer i henhold til artikel 6, stk. 1, og bilag I til nævnte forordning, og reglerne bør under alle omstændigheder finde anvendelse, før disse datoer oprinder. Sondringen mellem reglernes træden i anvendelse for så vidt angår AI-systemer, der er klassificeret som højrisikosystemer i henhold til enten artikel 6, stk. 2, og bilag III eller artikel 6, stk. 1, og bilag I til nævnte forordning, er i overensstemmelse med forskellen mellem de oprindelige anvendelsesdatoer, der er fastsat i forordning (EU) 2024/1689, og har til formål at give den nødvendige tid til tilpasning til og opfyldelse af de tilsvarende forpligtelser.
	udgår


</Amend>

<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Betragtning 23</Article>
	

	Kommissionens forslag
	Ændringsforslag

	(23)	I lyset af målet om at mindske udfordringerne i forbindelse med gennemførelsen for borgere, virksomheder og offentlige forvaltninger er det vigtigt, at der kun vedtages harmoniserede betingelser for gennemførelsen af visse regler, hvor det er strengt nødvendigt. Med henblik herpå er det hensigtsmæssigt at fjerne visse af Kommissionens beføjelser til at vedtage sådanne harmoniserede betingelser ved hjælp af gennemførelsesretsakter i tilfælde, hvor disse betingelser ikke er opfyldt. Forordning (EU) 2024/1689 bør derfor ændres for at fjerne de beføjelser, der tillægges Kommissionen i nævnte forordnings artikel 50, stk. 7, artikel 56, stk. 6, og artikel 72, stk. 3, til at vedtage gennemførelsesretsakter. Fjernelsen af beføjelsen til at vedtage en harmoniseret skabelon for en plan for overvågning efter omsætningen i artikel 72, stk. 3, i forordning (EU) 2024/1689 har som en yderligere fordel, at den vil give udbydere af højrisiko-AI-systemer større fleksibilitet til at indføre et system til overvågning efter omsætningen, der er skræddersyet til deres organisation. Samtidig bør Kommissionen i erkendelse af behovet for at skabe klarhed over, hvordan udbydere af højrisiko-AI-systemer skal overholde kravene, være forpligtet til at offentliggøre retningslinjer.
	(23)	I lyset af målet om at mindske udfordringerne i forbindelse med gennemførelsen for borgere, virksomheder og offentlige forvaltninger er det vigtigt, at der kun vedtages harmoniserede betingelser for gennemførelsen af visse regler, hvor det er strengt nødvendigt. Med henblik herpå er det hensigtsmæssigt at fjerne visse af Kommissionens beføjelser til at vedtage sådanne harmoniserede betingelser ved hjælp af gennemførelsesretsakter i tilfælde, hvor disse betingelser ikke er opfyldt. Forordning (EU) 2024/1689 bør derfor ændres for at fjerne de beføjelser, der tillægges Kommissionen i nævnte forordnings artikel 50, stk. 7, artikel 56, stk. 6, og artikel 72, stk. 3, til at vedtage gennemførelsesretsakter. Fjernelsen af beføjelsen til at vedtage en harmoniseret skabelon for en plan for overvågning efter omsætningen i artikel 72, stk. 3, i forordning (EU) 2024/1689 har som en yderligere fordel, at den vil give udbydere af højrisiko-AI-systemer større fleksibilitet til at indføre et system til overvågning efter omsætningen, der er skræddersyet til deres organisation. Samtidig bør Kommissionen i erkendelse af behovet for at skabe klarhed over, hvordan udbydere af højrisiko-AI-systemer skal overholde kravene, være forpligtet til at offentliggøre retningslinjer. I den forbindelse bør praksiskodekser, som AI-kontoret tilskynder til i henhold til artikel 50, stk. 7, hvor det er relevant, give vejledning om, hvordan passende brugerinformation og bevidsthed kan sikres på en forholdsmæssig måde, herunder i situationer, hvor AI-systemer udgør lavere risici, navnlig inden for uddannelse, medie- og informationstjenester, kulturelle og kreative aktiviteter eller levering af offentlige tjenester.


</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 4</Article>
<DocAmend2>Forordning (EU) 2024/1689</DocAmend2>
<Article2>Artikel 4</Article2>
	

	Kommissionens forslag
	Ændringsforslag

	4)	Artikel 4 affattes således:
	udgår

	"Artikel 4
	

	AI-færdigheder
	

	Kommissionen og medlemsstaterne tilskynder udbydere og idriftsættere af AI-systemer til at træffe foranstaltninger til at sikre et tilstrækkeligt niveau af AI-færdigheder hos deres personale og andre personer, der er involveret i drift og anvendelse af AI-systemer på deres vegne, under hensyntagen til deres tekniske viden, erfaring, uddannelsesniveau og den kontekst, hvori AI-systemerne skal anvendes, og under hensyntagen til de personer eller grupper af personer, som AI-systemerne skal anvendes på."
	


</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 5</Article>
<DocAmend2>Forordning (EU) 2024/1689</DocAmend2>
<Article2>Artikel 4a – stk. 1 – litra f a (nyt)</Article2>
	

	Kommissionens forslag
	Ændringsforslag

	
	fa)	udbydere af højrisiko-AI-systemer, der anvendes i medieøkosystemet, kan udelukkende med henblik på at opdage og korrigere algoritmiske bias, der kan påvirke mediepluralismen og informationsmangfoldigheden, under ekstraordinære og strengt begrænsede omstændigheder behandle særlige kategorier af personoplysninger, forudsat at:

	
	i) en sådan behandling er strengt nødvendig og ikke kan opnås effektivt ved hjælp af anonymiserede, aggregerede eller syntetiske data

	
	ii) behandlingen er begrænset i omfang, varighed og adgang og ikke fører til identifikation, profilering eller kategorisering af individuelle brugere

	
	iii) der ikke drages nogen konklusioner om fysiske personers politiske anskuelser, religiøse overbevisning eller andre beskyttede karakteristika

	
	iv) der gennemføres passende tekniske og organisatoriske foranstaltninger i overensstemmelse med Unionens databeskyttelseslovgivning for at sikre fortrolighed, sikkerhed og ansvarlighed

	
	v) personoplysningerne slettes uden unødig forsinkelse, når bias er blevet opdaget og korrigeret

	
	vi) brugerne informeres på en klar og tilgængelig måde om, at deres personoplysninger under ekstraordinære omstændigheder kan blive behandlet udelukkende med henblik på at opdage og korrigere algoritmiske bias, og får oplysninger om omfanget af og garantierne og rettighederne ved en sådan behandling.


</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 5</Article>
<DocAmend2>Forordning (EU) 2024/1689</DocAmend2>
<Article2>Artikel 4a – stk. 2 a (nyt)</Article2>
	

	Kommissionens forslag
	Ændringsforslag

	
	2a.	Det er udtrykkeligt forbudt at indsamle, behandle eller på anden måde anvende børns personoplysninger.


</Amend>
[bookmark: restart]<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 5 a (nyt) </Article>
<DocAmend2>Forordning (EU) 2024/1689</DocAmend2>
<Article2>Artikel 5 – stk. 1 – litra h a (nyt)</Article2>
	

	Kommissionens forslag
	Ændringsforslag

	
	5a)	I artikel 5, stk. 1, tilføjes følgende litra:

	
	"ha)	omsætning, ibrugtagning eller anvendelse af et AI-system, der kan ændre, manipulere eller kunstigt generere billeder eller videoer med henblik på at vise seksuelt eksplicitte aktiviteter eller en fysisk persons intime kropsdele, eller som kan afklæde en sådan person og lette deling af intimt eller manipuleret materiale uden samtykke som defineret i artikel 5 i direktiv (EU) 2024/13851a"

	
	_________________

	
	1a Europa-Parlamentets og Rådets direktiv (EU) 2024/1385 af 14. maj 2024 om bekæmpelse af vold mod kvinder og vold i hjemmet (EUT L, 2024/1385, 24.5.2024, ELI: http://data.europa.eu/eli/dir/2024/1385/oj).’


</Amend>



<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 6</Article>
<DocAmend2>Forordning (EU) 2024/1689</DocAmend2>
<Article2>Artikel 6 – stk. 4</Article2>
	

	Kommissionens forslag
	Ændringsforslag

	6)	Artikel 6, stk. 4, affattes således:
	udgår

	"4. En udbyder, som finder, at et AI-system, der er omhandlet i bilag III, ikke er højrisiko, skal dokumentere sin vurdering, inden det pågældende system bringes i omsætning eller ibrugtages. Efter anmodning fra de nationale kompetente myndigheder fremlægger udbyderen dokumentation for vurderingen."
	


</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 14</Article>
<DocAmend2>Forordning (EU) 2024/1689</DocAmend2>
<Article2>Artikel 49 – stk. 2</Article2>
	

	Kommissionens forslag
	Ændringsforslag

	14)	I artikel 49 udgår stk. 2.
	udgår


</Amend>
<Amend>Ændringsforslag		<NumAm>20</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 15</Article>
<DocAmend2>Forordning (EU) 2024/1689</DocAmend2>
<Article2>Artikel 50 – stk. 7</Article2>
	

	Kommissionens forslag
	Ændringsforslag

	7.	AI-kontoret tilskynder til og letter udarbejdelsen af praksiskodekser på EU-plan for at lette en effektiv gennemførelse af forpligtelserne vedrørende påvisning, markering og mærkning af kunstigt genereret eller manipuleret indhold. Kommissionen kan efter proceduren i artikel 56, stk. 6, første afsnit, vurdere, om overholdelse af disse praksiskodekser er tilstrækkelig til at sikre overholdelse af forpligtelsen i stk. 2. Hvis Kommissionen finder, at kodeksen ikke er tilstrækkelig, kan den vedtage en gennemførelsesretsakt, der præciserer de fælles regler for gennemførelsen af disse forpligtelser efter undersøgelsesproceduren, jf. artikel 98, stk. 2.
	7.	AI-kontoret tilskynder til og letter udarbejdelsen af praksiskodekser på EU-plan for at lette en effektiv gennemførelse af forpligtelserne vedrørende påvisning, markering og mærkning af kunstigt genereret eller manipuleret indhold. Kommissionen kan vedtage gennemførelsesretsakter for at godkende disse praksiskodekser efter proceduren i artikel 56, stk. 6. Hvis Kommissionen finder, at kodeksen ikke er tilstrækkelig, kan den vedtage en gennemførelsesretsakt, der præciserer de fælles regler for gennemførelsen af disse forpligtelser efter undersøgelsesproceduren, jf. artikel 98, stk. 2. Disse praksiskodekser skal, hvor det er relevant, omhandle, hvordan passende brugerinformation og bevidsthed kan sikres på en forholdsmæssig måde, herunder i tilfælde, hvor AI-systemer anses for at udgøre lavere risici, navnlig når de anvendes inden for uddannelse, medie- og informationstjenester, kulturelle og kreative aktiviteter eller levering af offentlige tjenester.


</Amend>
<Amend>Ændringsforslag		<NumAm>21</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 16</Article>
<DocAmend2>Forordning (EU) 2024/1689</DocAmend2>
<Article2>Artikel 56 – stk. 6 – afsnit 1</Article2>
	

	Kommissionens forslag
	Ændringsforslag

	6.	Kommissionen og AI-udvalget overvåger og evaluerer regelmæssigt deltagernes realisering af praksiskodeksernes mål og deres bidrag til en korrekt anvendelse af denne forordning. Kommissionen vurderer under størst mulig hensyntagen til AI-udvalgets udtalelse, om praksiskodekserne dækker de forpligtelser, der er fastsat i artikel 53 og 55, og overvåger og evaluerer regelmæssigt opfyldelsen af deres mål. Kommissionen offentliggør sin vurdering af, om praksiskodekserne er fyldestgørende.
	6.	AI-kontoret og AI-udvalget overvåger og evaluerer regelmæssigt deltagernes realisering af praksiskodeksernes mål og deres bidrag til en korrekt anvendelse af denne forordning. AI-kontoret og AI-udvalget vurderer under størst mulig hensyntagen til AI-udvalgets udtalelse, om praksiskodekserne dækker de forpligtelser, der er fastsat i artikel 53 og 55, og overvåger og evaluerer regelmæssigt opfyldelsen af deres mål. De offentliggør deres vurdering af, om praksiskodekserne er fyldestgørende.


<TitreJust>Begrundelse</TitreJust>
Dette ændringsforslag har til formål at sikre, at overvågningen, evalueringen og offentliggørelsen af praksiskodeksernes tilstrækkelighed er i fuld overensstemmelse med de forvaltningsordninger, der er fastsat i denne forordning. Overdragelse af disse ansvarsområder til AI-kontoret og AI-udvalget overlader tilsynet til de organer, der specifikt er bemyndiget til at føre teknisk tilsyn. Det er desuden nødvendigt at genoprette denne rolle for AI-udvalget for at opretholde en passende institutionel balance.
</Amend>
<Amend>Ændringsforslag		<NumAm>22</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 23</Article>
<DocAmend2>Forordning (EU) 2024/1689</DocAmend2>
<Article2>Artikel 70 – stk. 8</Article2>
	

	Kommissionens forslag
	Ændringsforslag

	8.	De nationale kompetente myndigheder kan yde vejledning og rådgivning om gennemførelsen af denne forordning, navnlig til SMC'er og SMV'er, herunder iværksættervirksomheder, under hensyntagen til AI-udvalgets og Kommissionens vejledning og rådgivning, alt efter hvad der er relevant. Når de nationale kompetente myndigheder agter at yde vejledning og rådgivning i forbindelse med et AI-system på områder, der er omfattet af anden EU-ret, skal de nationale kompetente myndigheder i henhold til denne EU-ret høres, alt efter hvad der er relevant.
	8.	De nationale kompetente myndigheder kan yde vejledning og rådgivning om gennemførelsen af denne forordning, navnlig til SMC'er og SMV'er, herunder iværksættervirksomheder, og, hvor det er relevant, til idriftsættere i den offentlige sektor, herunder lokale offentlige myndigheder og offentligt finansierede uddannelses- og kulturinstitutioner, under hensyntagen til AI-udvalgets og Kommissionens vejledning og rådgivning, alt efter hvad der er relevant. Når de nationale kompetente myndigheder agter at yde vejledning og rådgivning i forbindelse med et AI-system på områder, der er omfattet af anden EU-ret, herunder databeskyttelse, forbrugerbeskyttelse og audiovisuelle medietjenester, skal de nationale kompetente myndigheder i henhold til denne EU-ret høres, alt efter hvad der er relevant.


</Amend>
<Amend>Ændringsforslag		<NumAm>23</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 24</Article>
<DocAmend2>Forordning (EU) 2024/1689</DocAmend2>
<Article2>Artikel 72 – stk. 3</Article2>
	

	Kommissionens forslag
	Ændringsforslag

	3.	Systemet til overvågning efter omsætningen skal baseres på en plan for overvågning efter omsætningen. Planen for overvågning efter omsætningen skal være en del af den tekniske dokumentation, der er omhandlet i bilag IV. Kommissionen vedtager retningslinjer for planen for overvågning efter omsætningen.
	3.	Systemet til overvågning efter omsætningen skal baseres på en plan for overvågning efter omsætningen. Planen for overvågning efter omsætningen skal være en del af den tekniske dokumentation, der er omhandlet i bilag IV. Kommissionen vedtager retningslinjer for planen for overvågning efter omsætningen, herunder praktiske eksempler på højrisiko-AI-systemer, der sættes i drift inden for uddannelse og erhvervsuddannelse og andre offentlige tjenester, og for overvågningsindikatorer, der kan signalere negative indvirkninger på de grundlæggende rettigheder, herunder diskriminerende resultater. 


</Amend>
<Amend>Ændringsforslag		<NumAm>24</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 27</Article>
<DocAmend2>Forordning (EU) 2024/1689</DocAmend2>
<Article2>Artikel 95 – stk. 4</Article2>
	

	Kommissionens forslag
	Ændringsforslag

	4.	Når AI-kontoret og medlemsstaterne tilskynder til og letter udarbejdelsen af adfærdskodekser, tager de hensyn til SMC'ers og SMV'ers, herunder iværksættervirksomheders, særlige interesser og behov.
	4.	Når AI-kontoret og medlemsstaterne tilskynder til og letter udarbejdelsen af adfærdskodekser, tager de hensyn til SMC'ers og SMV'ers, herunder iværksættervirksomheders, særlige interesser og behov samt de operationelle behov hos lokale offentlige myndigheder og almennyttige organisationer, herunder uddannelses- og kulturinstitutioner, når de forventes at bruge eller drage fordel af sådanne kodekser.


</Amend>
<Amend>Ændringsforslag		<NumAm>25</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 28</Article>
<DocAmend2>Forordning (EU) 2024/1689</DocAmend2>
<Article2>Artikel 96 – stk. 1 – afsnit 2</Article2>
	

	Kommissionens forslag
	Ændringsforslag

	Når Kommissionen udsteder sådanne retningslinjer, skal den være særlig opmærksom på behovene hos SMC'er og SMV'er, herunder iværksættervirksomheder, hos lokale offentlige myndigheder og i sektorer, der med størst sandsynlighed vil blive berørt af denne forordning.
	Når Kommissionen udsteder sådanne retningslinjer, skal den være særlig opmærksom på behovene hos SMC'er og SMV'er, herunder iværksættervirksomheder, hos lokale offentlige myndigheder og i sektorer, der med størst sandsynlighed vil blive berørt af denne forordning, herunder uddannelse og erhvervsuddannelse, kulturelle og kreative aktiviteter og medie- og informationstjenester.


</Amend>

<Amend>Ændringsforslag		<NumAm>26</NumAm>
<DocAmend>Forslag til forordning</DocAmend>
<Article> Artikel 1 – stk. 1 – nr. 30 – litra a</Article>
<DocAmend2>Forordning (EU) 2024/1689</DocAmend2>
<Article2>Artikel 111 – stk. 2</Article2>
	

	Kommissionens forslag
	Ændringsforslag

	2.	Uden at det berører anvendelsen af artikel 5 som omhandlet i artikel 113, stk. 3, tredje afsnit, litra a), finder denne forordning kun anvendelse på operatører af andre højrisiko-AI-systemer end de systemer, der er omhandlet i nærværende artikels stk. 1, og som er bragt i omsætning eller ibrugtaget inden anvendelsesdatoen for kapitel III og de tilsvarende forpligtelser, der er omhandlet i artikel 113, hvis disse systemer fra denne dato er genstand for betydelige ændringer i deres udformning. I alle tilfælde skal udbydere og idriftsættere af højrisiko-AI-systemer, der tilsigtes anvendt af offentlige myndigheder, tage de nødvendige skridt til at overholde de krave og forpligtelser, der er fastsat i denne forordning, senest den 2. august 2030.

	2. Uden at det berører anvendelsen af artikel 5 som omhandlet i artikel 113, stk. 3, tredje afsnit, litra a), finder denne forordning kun anvendelse på idriftsættere og udbydere af andre højrisiko-AI-systemer end de systemer, der er omhandlet i nærværende artikels stk. 1, og som er bragt i omsætning eller ibrugtaget inden anvendelsesdatoen for kapitel III og de tilsvarende forpligtelser, der er omhandlet i artikel 113, hvis disse systemer fra denne dato er genstand for betydelige ændringer i deres udformning. I alle tilfælde skal udbydere og idriftsættere af højrisiko-AI-systemer, der tilsigtes anvendt af offentlige myndigheder, tage de nødvendige skridt til at overholde de krave og forpligtelser, der er fastsat i denne forordning, senest den 2. august 2030.



</Amend>
<Amend>Ændringsforslag		<NumAm>27</NumAm>
<DocAmend>Forslag til forordning</DocAmend>
<Article> Artikel 1 – stk. 1 – nr. 30 – litra b</Article>
<DocAmend2>Forordning (EU) 2024/1689</DocAmend2>
<Article2>Artikel 111 – stk. 4</Article2>
	

	Kommissionens forslag
	Ændringsforslag

	b)	Som stk. 4 indsættes:
	udgår

	"4. Udbydere af AI-systemer, herunder AI-systemer til almen brug, der genererer syntetisk lyd-, billed-, video- eller tekstindhold, og som er bragt i omsætning inden den 2. august 2026, skal tage de nødvendige skridt til at overholde artikel 50, stk. 2, senest den 2. februar 2027."
	


</Amend>
<Amend>Ændringsforslag		<NumAm>28</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 31</Article>
<DocAmend2>Forordning (EU) 2024/1689</DocAmend2>
<Article2>Artikel 113</Article2>
	

	Kommissionens forslag
	Ændringsforslag

	31)	I artikel 113 foretages følgende ændringer:
	udgår

	a) I stk. 3 tilføjes følgende som litra d):
	

	"d)	"d) kapitel III, afdeling 1, 2 og 3, anvendelse, når Kommissionen har vedtaget en afgørelse, der bekræfter, at der findes passende foranstaltninger til støtte for overholdelsen af kapitel III, fra følgende datoer:
	

	i) 6 måneder efter vedtagelsen af nævnte afgørelse for så vidt angår AI-systemer, der er klassificeret som højrisikosystemer i henhold til artikel 6, stk. 2, og bilag III, og
	

	ii) 12 måneder efter vedtagelsen af nævnte afgørelse for så vidt angår AI-systemer, der er klassificeret som højrisikosystemer i henhold til artikel 6, stk. 1, og bilag I.
	

	Hvis der ikke vedtages en afgørelse, jf. stk. 1, eller hvis nedenstående datoer ligger tidligere end dem, der følger efter vedtagelsen af afgørelsen, finder kapitel III, afdeling 1, 2 og 3, anvendelse:
	

	i) den 2. december 2027 for så vidt angår AI-systemer, der er klassificeret som højrisikosystemer i henhold til artikel 6, stk. 2, og bilag III, og
	

	ii) den 2. august 2028 for så vidt angår AI-systemer, der er klassificeret som højrisikosystemer i henhold til artikel 6, stk. 1, og bilag I."
	

	b)	I stk. 3 tilføjes følgende som litra e):
	

	"e)	Artikel 102-110 finder anvendelse fra den [datoen for denne forordnings anvendelse]."
	


</Amend>
<Amend>Ændringsforslag		<NumAm>29</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 32</Article>
	

	Kommissionens forslag
	Ændringsforslag

	32)	I bilag VIII udgår afsnit B.
	udgår


</Amend>

</RepeatBlock-Amend>

